# Florenci Trullàs Altimira

Nascut a Manresa l'1 d'Octubre de 1937, el seu pare Florenci Trullàs Vila (instrumentista de violí, saxo i piano) fou amb qui realitza els primers estudis musicals. Estudia solfeig i violí a l'Escola Municipal de Música de Manresa i més endavant al Conservatori del Liceu de Barcelona amb el mestre Joan Altimira (amb qui no tenia parentesc) i completa la formació musical amb els mestres trompetistes Damià Rius i Ramon Busquets. El 1951 amb 14 anys, inicia la seva trajectòria amb la formació Joan Vergés de Manresa on hi tocava la trompeta i el violí. L'any 1954, amb 17 anys, entra a formar part dels Fatxendes de Sabadell amb qui estableix el primer contracte professional i on compartí escenari amb el seu pare.
El 1958 durant el servei militar, guanya la plaça de violinista a l'Orquestra del Liceu on durant dos anys dugué a terme col·laboracions de renom internacional com la de Maria Callas al Teatre de Bilbao. La seva vocació emprenedora el dugué a deixar la formació clàssica per introduir-se a l'Orquestra d'en Josep Solà l'any 1960, una de les més prestigioses de l'època amb retransmissions a la televisió, un any més. El següent repte professional fou la formació de Rosendo Álvarez amb qui actuà a l'estranger des de l'any 1961. En aquesta gira és on celebra el seu viatge de noces amb la Lola Andrés Creus, també de Manresa, qui realitza una tasca encomiable en la trajectòria professional del seu marit. La gira durà cinc anys interpretant a països com Escandinàvia, Suècia, Finlàndia, Dinamarca, Alemanya i Bèlgica. El 1967 s'introdueix a la Orquestra de Pedro Sánchez de Palma de Mallorca on té el primer contacte amb la cobla i la sardana, col·laborant amb la cobla local i l'Orquestra Simfònica de Palma de Mallorca.
L'any 1968 fundà Els Comodines a la localitat de Lleida on coincideix amb el seu germà Joan Trullàs, conjunt musical que esdevindria Slalom, formació amb la que innovaren enregistrant en català, creant una òpera rock i col·laborant en projectes com bandes sonores, fins al 1983. S'incorpora al món de les cobles-orquestres endegant la renovació de l'orquestra els Montgrins on interpreta el violí i la trompeta fins al 2004, durant aquest període fou amb Santi Arisa, artífex del projecte Sardanova, que amb la formació Els Montgrins i Lakatans reinventa el concepte de sardana enriquint-la amb elements de gèneres musicals diversos i apropant-la públics juvenils.
Formà part de la Cobla Gironina fins al 2008 i de la Blanes Orquestra fins al 2013, quan a l'edat de 76 anys deixa el món de les cobles orquestres. L'any 2017, amb 80 anys inicia una nova etapa com a violinista al sector de les havaneres amb projectes com la A contracorrent o Aigua de Flors de Neus Mar o els Cantaires del Montgrí.
Actualment a l'edat de 86 anys està jubilat, després d'interpretar a la formació d'havaneres Oreig de Mar, de la població alt empordanesa de l'Escala, amb qui actuà a la Festa Major de Torroella de Montgrí i l'Estartit l'any 2022.

## Obres

* Un sentiment (1986)
* Una volada (1987)
* Eva (1988)
* Bona gent (1989)
* Aplec Triomfant (1989)
* Manresa cor de Catalunya (1989)
* Bons amics (1990)
* Paborde Major (1991)
* La Bisbal 30è aplec (1992)
* Nosaltres (1995)
* Castell de Montgrí 700 anys (1994, 2 cobles)
* Fes el teu crit (Sardanova 1994)
* Nosaltres (1995)
* Lluïsa enyorada (1996)
* Recordant l'amic Sillué (1999)
* La festa de les senyeres (2000)
* Cardedeu, 50è aplec (2001)
* Celebrem el 40è aplec (2002)
* Com a casa (2002)
* Palamós 2004 (2004)
* Som del Bisaura (2005)
* Manresa sardanista, 100 anys (2007)
* La Bisbal 50è aplec (2012)